Sklep Sodišča (osmi senat) z dne 1. marca 2022 –

K. M. (Sankcije, naložene kapitanu plovila - II)

(Zadeva C‑493/21) ( 1 )

„Predhodno odločanje – Člen 99 Poslovnika Sodišča – Skupna ribiška politika – Uredba (ES) št. 1224/2009 – Nadzorni sistem Skupnosti za zagotavljanje skladnosti s pravili skupne ribiške politike – Člen 89 – Ukrepi za zagotovitev spoštovanja pravil – Člen 90 – Kazenske sankcije – Načelo sorazmernosti – Razlaga sodbe z dne 11. februarja 2021, K. M. (Sankcije, naložene kapitanu plovila) (C‑77/20, EU:C:2021:112)“

1. Ribištvo – Skupna ribiška politika – Nadzorni ukrepi – Obveznosti držav članic glede nadzora in kaznovanja – Sankcije – Diskrecijska pravica držav članic – Meje – Spoštovanje načela sorazmernosti – Obveznost upoštevanja konkretnih in posameznih okoliščin vsakega primera – Neobstoj (Listina Evropske unije o temeljnih pravicah, člen 49(3); Uredba Sveta št. 1224/2009, uvodna izjava 39 ter člena 89 in 90) (Glej točke od 12 do 16.)

2. Ribištvo – Skupna ribiška politika – Nadzorni ukrepi – Obveznosti držav članic glede nadzora in kaznovanja – Uporaba samodejne sortirne opreme – Sankcije – Naložitev globe in obvezna zaplemba ulova in prepovedanega ribolovnega orodja ali orodja, ki ne izpolnjuje zahtev – Dopustnost – Pogoji – Preverjanje, ki ga opravi nacionalno sodišče (Listina Evropske unije o temeljnih pravicah, člen 49(3); uredbi Sveta št. 850/98, člen 32(1), in št. 1224/2009, uvodna izjava 39 ter člena 89 in 90) (Glej točke 21, 22 in 27 ter izrek.)

3. Vprašanja za predhodno odločanje – Pristojnost Sodišča – Meje – Pristojnost nacionalnega sodišča – Ugotovitev in presoja dejanskega stanja – Uporaba določb, ki jih je razlagalo Sodišče (člen 267 PDEU) (Glej točko 24.)

4. Pravo Evropske unije – Neposredni učinek – Primarnost – Dolžnosti nacionalnih sodišč (Glej točko 25.)

Izrek

Člena 89 in 90 Uredbe Sveta (ES) št. 1224/2009 z dne 20. novembra 2009 o vzpostavitvi nadzornega sistema Skupnosti za zagotavljanje skladnosti s pravili skupne ribiške politike, o spremembi uredb (ES) št. 847/96, (ES) št. 2371/2002, (ES) št. 811/2004, (ES) št. 768/2005, (ES) št. 2115/2005, (ES) št. 2166/2005, (ES) št. 388/2006, (ES) št. 509/2007, (ES) št. 676/2007, (ES) št. 1098/2007, (ES) št. 1300/2008, (ES) št. 1342/2008 in razveljavitvi uredb (EGS) št. 2847/93, (ES) št. 1627/94 in (ES) št. 1966/2006 v povezavi z načelom sorazmernosti, določenim s členom 49(3) Listine Evropske unije o temeljnih pravicah, je treba razlagati tako, da je nacionalno sodišče pristojno za to, da na podlagi meril za presojo, ki jih je Sodišče navedlo v sodbi z dne 11. februarja 2021, K. M. (Sankcije, naložene kapitanu plovila) (C‑77/20, EU:C:2021:112), presodi, ali je upoštevajoč storjeno kršitev, vključno z njeno težo, obvezna zaplemba vsega ulova in vsega ribolovnega orodja na krovu zadevnega plovila sorazmerna z uresničevanjem legitimnega cilja, ki se ga poskuša doseči s prepovedjo opreme za sortiranje, določeno v členu 32(1) Uredbe Sveta št. 850/98 z dne 30. marca 1998 za ohranjanje ribolovnih virov s tehničnimi ukrepi za varovanje nedoraslih morskih organizmov, kakor je bila spremenjena z Uredbo (EU) št. 227/2013 Evropskega parlamenta in Sveta z dne 13. marca 2013, in če je potrebno, preuči, ali je obseg odločbe, s katero se naloži zaplemba ulova in ribolovnega orodja, potrebno prilagoditi, spremeniti ali ublažiti.

( 1 ) UL C 401, 4.10.2021.